## Pravilnik o obrascima službenih iskaznica ovlaštenih službenih osoba Ministarstva pravosuđa i uprave

### NN 65/1991 (4.12.1991.), Pravilnik o obrascima službenih iskaznica ovlaštenih službenih osoba Ministarstva pravosuđa i uprave

# MINISTARSTVO PRAVOSUĐA I UPRAVE

Na osnovi članka 62. Zakona o izvršenju sankcija izrečenih za krivična
djela; privredne prijestupe i prekršaje ("Narodne novine", broj
21/74, 39/74, 55/86 i 19/90) , ministar pravosuđa i uprave donosi

## PRAVILNIK

### o obrascima službenih iskaznica ovlaštenih službenih osoba Ministarstva pravosuđa i uprave

Članak 1.

Ovim pravilnikom propisuju se obrasci službenih iskaznica.nositelja
funkcija i ostalih ovlaštenih službenih osoba u Ministarstvu te obrasci
službenih iskaznica pripadnika pravosudne policije (u daljnjem tekstu:
obrasci i iskaznice) , kao i evidencije o iskaznicama i načinu izdavanja
i zamjena iskaznica:

Članak 2.

Obrasci iskaznica izrađuju se tehnikom zaštitnog tiska dimenzija 80
x 50 mm.

Članak 3.

Prednja strana obrasca iskaznice nositelja funkcija u Ministarstvu sadrži:

- na lijevoj strani je mjesto za fotografiju preko koje je u gornjem
desnom kutu otisnut pečat Ministarstva;

- desno od mjesta za fotografiju, u gornjem redu je tamno plavom bojom
velikim slovima ispisano "Republika Hrvatska", u slijedećem redu
"Ministarstvo pravosuđa i uprave"; a ispod naziva Ministarstva
većim slovima ispisuju se riječi "Službena iskaznica";

- desno od mjesta predviđenog za fotografiju, a ispod riječi "Službena
iskaznica", ispisuje se velikim slovima ime i prezime radnika, jedinstveni
matični broj građanina te zvanje ili funkcija;

- ispod mjesta predviđenog za fotografiju nalazi se u donjem ljevom
kutu tamno plavom bojom ispisana oznaka obrasca iskaznice, te serijski
broj iskaznice;

- ispod ispisanog imena, prezimena jedinstvenog matičnog broja građana
i zvanja odnosno funkcije, nalazi se otisnut grb Republike Hrvatske.

Članak 4.

Prednja strana obrasca iskaznice pripadnika pravosudne policije sadrži
iste elemente kao i prednja strana obrasca u članku 3, osim što su ispod
riječi "Ministarstvo pravosuđa i uprave", a iznad riječi "Službena
iskaznica" dodane riječi "Pravosudna policija", ispisane
velikim tamno plavim slovima.

Članak 5.

Na obrascu iskaznice, na stražnoj strani, tiskaju se najznačajnije ovlasti
ovlaštene službene osobe.

Članak 6.

Službena iskaznica se nosi u kožnom povesku tamno plave boje. Kožni
povezak dvostrukog je pregiba, a veličina svakog pregiba je 80 x 120 mm.

Na prednjoj strani kožnog pregiba otisnut je zlatnim slovima:

- na vrhu Republika Hrvatska,

- ispod teksta "Republika Hrvatska" ispisuje se "Ministarstvo
pravosuđa i uprave",

- ispod teksta "Ministarstvo pravosuđa i uprave" otisnut je
grb Republike Hrvatske,

- ispod grba Republike Hrvatske ispisuje se tekst "SLUŽBENA ISKAZNICA".

Kožni povezak pripadnika pravosudne policije s untarnje strane na drugom
pregibu ima zlatnim slovima ispisano "pravosudna policija".

Članak 7.

Službenu iskaznicu imalac smije koristiti samo u službene svrhe. Svaka
zloupotreba iskaznice povlači disciplinsku i kaznenu odgovornost.

Službenu iskaznicu zabranjeno je davati drugome na poslugu.

Članak 8.

Obrazac službene iskaznice može tiskati samo poduzeće-ustanova koju
ovlasti ministar za pravosuđe i upravu.

Čanak 9.

Iskaznicu izdaje Ministarstvo pavosuđa i uprave.

Članak 10.

O izdanim iskaznicama vodi se evidencija u Mintstarstvu pravosuđa i
uprave.

Evidencija iz stavka 1. ovog članka sadrži:

- prezime i ime ovlaštene osobe kojoj je izdana iskaznica, naziv funkcije
odnosno radnog mjesta na kojem se nalazi, naziv Ministarstva, odnosno kazneno-popravne
ustanove ili okružnog zatvora u kojoj je zaposlena, serijski broj iskaznice,
datum izdavanja iskaznice, rubriku za napomene te fotografiju nositelja
ishaznice.

Članak 11.

Službena osoba koja izgubi ili na drugi način ostane bez iskaznice dužna
je o tome obavijestiti neposrednog rukovoditelja.

Nova iskaznica izdat će se nakon što je izgubljena ili na drugi način
nestala iskaznica oglašena nevažećom u "Narodnim novinama".

Ovlaštena osoba koja je izgubila iskaznicu snosi troškove izrade nove
iskaznice.

Članak 12.

Ovlaštena službena osoba kojoj prestaje rad u Ministarstvu ili koja
izgubi status ovlaštene službene osobe dužna je prilikom primitka rješenja
o prestanku rada odnosno o rasporedu na drugo radno mjesto iskaznicu predati
neposrednom rukovoditelju.

Rukovoditelj iz stavka 1. ovog članka dužan je primljenu iskaznicu dostaviti
nadležnoj službi u Ministarstvu.

Članak 13.

Iskaznice izdane prema ranijim propisima zamijenit će se iskaznicama
utvrđenim ovim pravilnikom u roku od 3 mjeseca od dana stupanja na snagu
ovog pravilnika.

Članak 14.

Obrazac iskaznice sastavni je dio ovog pravilnika.

Članak 15.

Danom stupanja na snagu ovog pravilnika prestaje važiti Pravilnik o
službenim legitimacijama radnika straže ("Narodne novine", broj
36/75" .

Članak 16.

Ovaj pravilnik stupa na snagu osmog dana od dana objave u "Narodnim
novinama".

Klasa: 730-02/91-01 /72

Urbroj : 514-03-01 /4-91 -1

Zagreb, 22. studenoga 1991.

Ministar pravosuđa I uprave

**Bosiljko Mišetić, v: r.**

```
OBRASCI ISKAZNICA

___________________________________________________________________________

REPUBLIKA HRVATSKA
MINISTARSTVO PRAVOSUĐA I UPRAVE SLUŽBENA ISKAZNICA

IME:_______________________________________
PREZIME: _______________________________________
JMBG: _______________________________________
ZVANJE-FUNKCIJA: _______________________________________

___________________________________________________________________________

___________________________________________________________________________

OVLASTI:
Nositelj one iskaznice ovlašten je, pod uvjetima predviđenim zakonom ostvariti uvid nad cjelokupnim radom kazneno-popravnih ustanova I domova za preodgoj maloljetnika I njenih službi.
Nositelj iskaznice ovlašten je držati vatreno oružje.

___________________________________________________________________________

___________________________________________________________________________

REPUBLIKA HRVATSKA
MINISTARSTVO ORAVOSUĐA I UPRAVE
PRAVOSUDNA POLICIJA
SLUŽBENA ISKAZNICA

IME:_______________________________________
PREZIME: _______________________________________
JMBG: _______________________________________
ZVANJE-FUNKCIJA: _______________________________________

___________________________________________________________________________

___________________________________________________________________________

OVLASTI:
Nositelj ove iskaznice pod uvjetima predviđenim zakonom ovlašten je:
1. Držati vatreno oružje.
2. Pri neposrednom hvatanju osobe lišene slobode:
- ući u tuđi stan I druge prostorije,
- izvršiti pretragu tih prostorija bez prisutnosti svjedoka, ako je vidio ili dobio obavijest da se odbjegla osoba u njima skriva,
3. Poslužiti se prometnim sredstvima I sredstvima veze, ako neposredno hvata odbjeglu osobu ili ranjenu osobu treba privesti u zdravstvenu ustanovu.

___________________________________________________________________________

___________________________________________________________________________

REPUBLIKA HRVATSKA
MINISTARSTVO PRAVOSUĐA I UPRAVE
SLUŽBENA ISKAZNICA

IME:_______________________________________
PREZIME: _______________________________________
JMBG: _______________________________________
ZVANJE-FUNKCIJA: _______________________________________

___________________________________________________________________________

___________________________________________________________________________

OVLASTI:
Nositelj ove iskaznice ovlašten ja vršiti opći i stručni nadzor i nadzor zakonitosti postupanja prema osobama lišenih sloboda u kazneno-popravnim ustanovama i domovima za preodgoj maloljetnika.
Kazneno-popravna ustanova i domovi za preodgoj maloljetnika dužni su, na njegov zahtjev, nositelju službena iskaznice ,omogućiti  uvid nad cjelokupnim radom ustanove i njezinih službi.
Nositelj iskaznice ovlašten je držati vatreno oružje.

___________________________________________________________________________

```

Pravilnik, NN 65/1991-1675
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)